Rīgā

29.05.2018.Nr.TA-32/32-1-09/92

Valsts kancelejai

*Par Ministru kabineta 2017.gada 14.novembra sēdes*

*protokollēmuma (Prot.Nr.57) 49.§ 4.punkta izpildi*

Pamatojoties uz Ministru kabineta 2009. gada 7.aprīļa noteikumu Nr.300 „Ministru kabineta kārtības rullis” 73.panta 1.punktu, iesniedzu Ministru kabineta protokollēmuma projektu "Par Ministru kabineta 2017.gada 14.novembra sēdes protokollēmuma (prot. Nr. 57 49.§) “Informatīvais ziņojums "Par Rīcības plānā personu, kurām nepieciešama starptautiskā aizsardzība, pārvietošanai un uzņemšanai Latvijā, paredzēto pasākumu izpildi" 4.punktā dotā uzdevuma izpildi”, kurā ir iekļauts priekšlikums pagarināt Ministru kabineta 2017.gada 14.novembra sēdes protokola Nr. 57 49.§ 4.punktā dotā uzdevuma izpildes termiņu no 2018.gada 30.marta līdz 2018.gada 1.decembrim. Termiņa pagarinājuma nepieciešamība ir saistīta ar papildus izpētes veikšanu, pamatojoties uz pilotprojekta mājokļa nodrošināšanai ģimenēm, kurām piešķirts bēgļa vai alternatīvais statuss, rezultātiem, kuri ir sagaidāmi 2018.gada beigās.

Saskaņā ar iepriekš minēto Ministru kabineta uzdevumu, Labklājības ministrijai (turpmāk – Ministrija) līdz 2018.gada 30.martam bija jāizvērtē Patvēruma meklētāju, bēgļu un personu ar alternatīvo statusu sociālekonomiskās iekļaušanas darba grupā (turpmāk – LM Darba grupa) informatīvā ziņojuma 2.sadaļas 2.1.punktā "Identificētie problēmjautājumi" norādīto 1., 2. un 4.problēmjautājumu (bēgļu atgriešanās, mājoklis un sociālais atbalsts) un jāiesniedz priekšlikumi turpmākai problēmu risināšanai, tai skaitā par iespējamiem finansējuma avotiem, izskatīšanai MK.

2018.gada 27.februārī MK pieņēma zināšanai labklājības ministra iesniegto informatīvo ziņojumu “Par pilotprojekta mājokļa nodrošināšanai ģimenēm, kurām piešķirts bēgļa vai alternatīvais statuss, turpināšanu”, ar kuru iepriekš minētais MK uzdevums tika izpildīts daļēji. Informatīvajā ziņojumā tika apskatīti pilotprojekta rezultāti, saskaņā ar kuriem tika piedāvāts turpināt Sabiedrības integrācijas fonda (turpmāk – SIF) pilotprojektu līdz 2018.gada 31.decembrim un veikt apropriācijas izmaiņas 9 300 *euro* apmērā no Labklājības ministrijas valsts pamatbudžeta apakšprogrammas 07.01.00 „Nodarbinātības valsts aģentūras darbības nodrošināšana”.

Vienlaikus notika vairākas LM Darba grupas tikšanās un tika sagatavots informatīvā ziņojuma “Priekšlikumi bēgļa un alternatīvo statusu ieguvušo personu sociālekonomiskās iekļaušanās veicināšanai” projekts, kurš skar mājokļa, bēgļu atgriešanas un sociālā atbalsta jautājumus, kam ir nepieciešams papildus finansējums. Tomēr kvalitatīvāko un Latvijas situācijai piemērotāko priekšlikumu izstrādei būtu svarīgi sagaidīt SIF pilotprojekta otrās kārtas rezultātus un veikt papildus izpēti, ņemot vērā aktuālo praksi un pieredzi, t.sk. citās valstīs. Šī nepieciešamība attiecas ne tikai uz mājokļa, bet arī uz pārējiem ziņojumā izskatāmajiem jautājumiem, jo tie ir savstarpēji cieši saistīti. Piemēram, atbalsts bēgļiem atgriešanās gadījumā ir viens no mājokļa atbalsta aspektiem, pie kā strādā Ministrija. Savukārt SIF pilotprojektā identificētie problēmjautājumi attiecas ne tikai uz mājokļi, bet arī plašākiem sociālekonomiskās iekļaušanās aspektiem (izglītību, nodarbinātību, sociālo atbalstu u.c.). Izvērtējot SIF pilotprojekta rezultātus un veicot papildus izpēti, būs iespējams labāk pamatot piedāvātos risinājumus.

|  |  |  |
| --- | --- | --- |
| 1. | Iesniegšanas pamatojums | Ministru kabineta 2017.gada 14.novembra sēdes protokollēmuma (Prot.57) 49.§ 4.punkts. |
| 2. | Valsts sekretāru sanāksmes datums un numurs | Nav attiecināms |
| 3. | Informācija par saskaņojumiem | Tieslietu ministrijas 24.04.2018. atzinums; Finanšu ministrijas 20.04.2018. atzinums 12/A-7/1906; Vides aizsardzības un reģionālās attīstības ministrijas 21.04.2018. atzinums Nr.1-13/3667; Iekšlietu ministrijas 03.05.2018. atzinums Nr. 1-57/1078. Saskaņots bez iebildumiem. |
| 4. | Informācija par saskaņojumu ar Eiropas Savienības institūcijām | Nav attiecināms  |
| 5. | Politikas joma | Nodarbinātības un sociālā politika |
| 6. | Atbildīgā amatpersona | Svetlana Djačkova, Labklājības ministrijas Darba tirgus politikas departamenta vecākā eksperte |
| 7. | Uzaicināmās personas | Nav attiecināms |
| 8. | Projekta ierobežotas lietošanas statuss | Informatīvajam ziņojumam nav noteikts ierobežotas pieejamības statuss |
| 9. | Cita informācija |  |

Pielikumā:

1) Ministru kabineta protokollēmuma projekts uz 1 lpp. (datne: LM\_MK\_prot\_10.05.2018);

2) Tieslietu ministrijas 24.04.2018. atzinums Nr. TA-32/32-1-09/67 uz 1 lpp. (datne: LM\_MK\_prot\_TM\_atzinums\_10.05.2018);

3) Finanšu ministrijas Finanšu ministrijas 20.04.2018. atzinums 12/A-7/1906 uz 1 lpp. (datne: LM\_MK\_prot\_FM\_atzinums\_10.05.2018);

4) Vides aizsardzības un reģionālās attīstības ministrijas 21.04.2018. atzinums Nr.1-13/3667 uz 1 lpp. (datne: LM\_MK\_prot\_VARAM\_atzinums\_10.05.2018)

5) Iekšlietu ministrijas 03.05.2018. atzinums Nr. 1-57/1078 uz 1 lpp. (datne: LM\_MK\_prot\_IeM\_atzinums\_10.05.2018)

Labklājības ministrs J.Reirs

29.05.2018 10:33:19

Svetlana Djačkova

Labklājības ministrijas Darba tirgus

politikas departamenta vecākā eksperte

Tel. 67021572, e-pasts: Svetlana.Djačkova@lm.gov.lv

18-N/6281